ΝΕΟΕΛΛΗΝΙΚΗ ΓΛΩΣΣΑ Β’ ΓΥΜΝΑΣΙΟΥ

ΕΝΟΤΗΤΑ 2Η-ΟΙ ΕΓΚΛΙΣΕΙΣ ΚΑΙ ΟΙ ΣΗΜΑΣΙΕΣ ΤΟΥΣ

# Τι είναι οι εγκλίσεις;

Ας παρατηρήσουμε το ίδιο ρήμα στις παρακάτω προτάσεις:

1. **Δένω** τα κορδόνια των παπουτσιών μου.
2. Δεν ξέρω **να δένω** τα κορδόνια των παπουτσιών μου.
3. **Δένε** τα κορδόνια των παπουτσιών σου.

Το ίδιο ρήμα (δένω) εμφανίζεται με **διαφορετικές μορφές** οι οποίες εκφράζουν και

**διαφορετικές σημασίες**. Δηλαδή με την πρόταση:

* «δένω τα κορδόνια των παπουτσιών μου» δηλώνουμε κάτι αληθινό, ενώ
* «δένε τα κορδόνια των παπουτσιών σου» διατάζουμε κάποιον.

Αυτές οι διαφορετικές μορφές του ρήματος είναι οι **εγκλίσεις**. Εννοείται, βέβαια, πως ο ομιλητής αποφασίζει κάθε φορά με ποιο ***τρόπο*** θα μιλήσει, άρα με ποια μορφή του ρήματος θα εκφράσει αυτό που θέλει, ανάλογα με το στόχο που θέλει να πετύχει.

Συνεπώς μπορούμε να πούμε ότι:

**Εγκλίσεις** είναι οι διαφορετικές μορφές που παίρνει το ρήμα, ώστε να δηλωθεί η στάση του ομιλητή, η ***τροπικότητα***.

Τις εγκλίσεις μπορούμε να τις χωρίσουμε σε δύο μεγάλες κατηγορίες:

# α) στις προσωπικές και β) στις απρόσωπες.

**α) προσωπικές εγκλίσεις**, αυτές δηλαδή που έχουν διαφορετικούς τύπους για τα διαφορετικά πρόσωπα του ρήματος. Στις προσωπικές κατατάσσονται:

α) η **οριστική**, β) η **υποτακτική** και γ) η **προστακτική**

**β) απρόσωπες εγκλίσεις**, αυτές δηλαδή που έχουν τον ίδιο τύπο για τα διαφορετικά πρόσωπα του ρήματος. Στις απρόσωπες εγκλίσεις κατατάσσονται:

α) το **απαρέμφατο** και β) η **μετοχή**

**ΟΡΙΣΤΙΚΗ**

Η οριστική εμφανίζεται σε όλους τους χρόνους:

* η οριστική έχει άρνηση **δε**(**ν**)
* Για την **οριστική** στο **Μέλλοντα** χρησιμοποιούμε το μόριο **θα**.

|  |  |  |  |
| --- | --- | --- | --- |
|  | Πραγματικό | Πιθανολογική Οριστική | Δυνητική οριστική |
| Ενεστώτας | γράφ-ω |  |  |
| Παρατατικός | έγραφ-α | θα έγραφ-α | να έγραφα |
| Μέλλοντας εξ. | θα γράφ-ω |  |  |
| Αόριστος | έγραψ-α | θα έγραψα | να έγραψα |
| Μέλλοντας στ. | θα γράψ-ω |  |  |
| Παρακείμενος | έχω γράψ-ει |  |  |
| Υπερσυντέλικος | είχα γράψ-ει | θα είχα γράψ-ει | να είχα γράψει |
| Συντελεσμένος Μέλ. | θα έχω γράψ-ει |  |  |

|  |  |
| --- | --- |
| Ενεστώτας | να γράφ-ω |
| Παρατατικός |  |
| Μέλλοντας εξ. |  |
| Αόριστος | να γράψ-ω |
| Μέλλοντας στ. |  |
| Παρακείμενος | να έχω γράψ-ει |
| Υπερσυντέλικος |  |
| Συντελεσμένος Μέλ. |  |

|  |  |
| --- | --- |
| Φανερώνει | Παραδείγματα |
| 1. Το πραγματικό, το βέβαιο | Αύριο **θα γράψουμε** διαγώνισμα |
| 2. Το δυνατό (δυνητική οριστική). Σχηματίζεται με το μόριο θα και οριστική παρατατικού ή  υπερσυντέλικου. | Αν δεν πηγαίναμε εκδρομή, **θα γράφαμε** το διαγώνισμα |
| 1. Το πιθανό (πιθανολογική οριστική).  Σχηματίζεται με το πιθανολογικό  μόριο θα και οριστική κάθε χρόνου. | Δε βγήκαν ακόμα· **θα γράφουν** διαγώνισμα |
| 4. Ευχή (να, ας, άμποτε , μακάρι να , είθε να + οριστική παρελθοντικού χρόνου ) | Μακάρι **να γράφαμε** αύριο το διαγώνισμα . **Ας ήταν** εύκολα τα θέματα |
| 5. Παράκληση | **Δεν ξαναδιαβάζετε** τις εγκλίσεις ; |
| **ΥΠΟΤΑΚΤΙΚΗ**  Η υποτακτική δεν εμφανίζεται στους μελλοντικούς χρόνους:   * για να σχηματίσουμε την υποτακτική χρησιμοποιούμε τους ίδιους τύπους με εκείνους της οριστικής, χρησιμοποιούμε όμως επιπλέον το μόριο να ή τους συνδέσμους αν, εάν, σαν, πριν, πριν να, μόλις, προτού, άμα, για να, μήπως, μην (με τη σημασία του   μήπως).   * η υποτακτική έχει άρνηση **μη**(**ν**). | |
| Φανερώνει | Παραδείγματα |
| 1. Το ενδεχόμενο | Ίσως και **να γράψω** καλά αύριο |
| 2. Το επιθυμητό | **Ας γράψω** καλά αύριο στο διαγώνισμα και το  βράδυ θα κεράσω τις φίλες μου |
| 3. Προτροπή/Αποτροπή | **Ας διαβάσετε** επιτέλους λίγο παραπάνω!  **Μην ξαναμιλήσετε** χωρίς άδεια! |
| 4. Παραχώρηση | Εντάξει, **ας παραλείψουμε** την τελευταία ενότητα |
| 5. Ευχή | Μακάρι **να πάει** όλη η τάξη καλά |
| 6. Απορία | Τι **να διαβάσουμε** ; |
| 7. Το πιθανό | **Διαβάσουμε δεν διαβάσουμε**, το διαγώνισμα θα  το γράψουμε. |
| 8. Το δυνατό | Τότε **να δεις** τι βαθμό θα πάρω ! |
| 9. Προσταγή ή απαγόρευση | Μην **ξαναέρθετε** αδιάβαστοι! |

|  |  |  |
| --- | --- | --- |
| Ενεστώτας | γράφ-ε | γράφ-ετε |
| Παρατατικός |  |  |
| Μέλλοντας εξ. |  |  |
| Αόριστος | γράψ-ε | γράψ-ετε (γράψ-τε) |
| Μέλλοντας στ. |  |  |
| Παρακείμενος | έχε γραμμένο | έχετε γραμμένο |
| Υπερσυντέλικος |  |  |
| Συντελεσμένος Μέλ. |  |  |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |
| --- | --- |
| **ΠΡΟΣΤΑΚΤΙΚΗ**  Η προστακτική εμφανίζεται στον ενεστώτα και τον αόριστο:   * Η προστακτική έχει τύπους μόνο για το β’ ενικό και το β’ πληθυντικό και έχει διαφορετικούς τύπους από την οριστική, τουλάχιστον για το β’ ενικό (δένε).   + σχηματίζεται με ειδικές ρηματικές καταλήξεις:  1. στο θέμα του ενεστώτα, π.χ. γράφε / γράφετε (το γεγονός που δηλώνει το ρήμα παρουσιάζεται μη συνοπτικά) 2. στο θέμα του αορίστου, π.χ. γράψε / γράψτε / ντύσου / ντυθείτε. (το γεγονός που δηλώνει το ρήμα παρουσιάζεται συνοπτικά)  * Η προστακτική δεν έχει τύπους για την άρνηση. Όταν θέλουμε να δώσουμε αρνητική προσταγή χρησιμοποιούμε την υποτακτική,   π.χ.Τρέχα γρήγορα (προστακτική) / Μην τρέχεις γρήγορα (υποτακτική). | |
| Φανερώνει | παραδείγματα |
| 1. Προσταγή | Αλλάξτε αμέσως θέσεις! |
| 2. Απαγόρευση | Μην ενοχλείτε την ώρα του μαθήματος ! |
| 3. Παράκληση | Μαρία, βοήθησέ με στο καθάρισμα |
| 4. Ευχή | Πήγαινε, παιδί μου, στο καλό |
| 5.Προτροπή | Ανοίξτε τα βιβλία σας στη σελίδα 3 |

**ΑΣΚΗΣΕΙΣ**

# α.Να γράψετε τι φανερώνει η προστακτική στις παρακάτω φράσεις με βάση τις σημασίες που δίνονται στο πλαίσιο: (προτροπή, αποτροπή, παράκληση, ευχή, απαγόρευση)

1. Εσύ κοίταξε τη δουλειά σου μην τους ακούς.
2. Μη γράφετε στους τοίχους.
3. Για τηλεφώνησε του, να δούμε τι έπαθε.
4. Σώσε με, Θεέ μου, απ΄ αυτό το κακό.
5. Σύρε, παιδί μου, στο καλό και σύρε στην ευχή μου!
6. Κάνε το καλό και ρίξ΄ το στο γυαλό **.**

# β. Να αναγνωρίσετε την έγκλιση των υπογραμμισμένων ρημάτων και να

**σημειώσετε τι εκφράζει, σύμφωνα με το παράδειγμα (το πραγματικό, πιθανό, δυνατό, ευχή, απορία, παραχώρηση, προσταγή, προτροπή-αποτροπή, παράκληση, ενδεχόμενο, επιθυμία).**

|  |  |  |
| --- | --- | --- |
| 1. Ας φύγουμε γρήγορα! | **Υποτακτική** | **Προτροπή** |
| 2. Κάνει ζέστη σήμερα |  |  |
| 3. Θα πέρασε από το σπίτι σου, αλλά δε θα σε βρήκε |  |  |
| 4. Θα έδινα τα πάντα, για να πετύχω |  |  |
| 5. Δεν έρχεσαι αύριο μαζί μου στη δουλειά; |  |  |
| 6. Ας είμαστε καλά |  |  |
| 7. Αν διαβάσω θα περάσω στη σχολή που θέλω. |  |  |
| 8. Ας έρθει κι αυτός, αφού το θέλει. |  |  |
| 9. Ας έχει την Παναγιά κοντά του! |  |  |
| 10. Στο σπίτι να δεις καβγάς που έγινε! |  |  |
| 11. Να πέτυχα άραγε στις εξετάσεις; |  |  |
| 12. Μην ξανάρθεις σπίτι! |  |  |
| 13. Φύγε! |  |  |
| 14. Φύγε λίγο και εσύ να ξεκουραστείς. |  |  |
| 15. Φύγε, σε παρακαλώ. |  |  |
| 16. Φύγε, εάν θέλεις. |  |  |
| 17. Πήγαινε, παιδί μου, στο καλό! |  |  |
| 18. Το νερό της θάλασσας δεν πίνεται. |  |  |
| 19. Θα παίζει στην αυλή. |  |  |
| 20. Δε θέλει να ακολουθήσει· θα κουράστηκε |  |  |
| 21. Δεν έρχεσαι αύριο μαζί μου στη δουλειά; |  |  |
| 22. Αν βρω λίγο χρόνο, θα ζωγραφίσω. |  |  |
| 23. Ας γίνω πρώτα καλά, και ύστερα βλέπουμε. |  |  |
| 24. Να μη μου ξαναμιλήσεις. |  |  |
| 25. Λυπήσου με, Θεέ μου. |  |  |
| 26. Προσκύνα τον πασά. |  |  |
| 27. Ανοίξτε τα παράθυρα. |  |  |

# β. Να αντιστοιχίσετε με τον κατάλληλο χαρακτηρισμό την έγκλιση κάθε ρηματικού τύπου που υπογραμμίζεται.

|  |  |
| --- | --- |
| **Στήλη Α΄** | **Στήλη Β΄** |
| 1. Να μπορούσα εγώ να σε αντικαταστήσω!. | α. αποτρεπτική προστακτική |
| 2. Ρώτα ξαναρώτα, έμαθε όσα ήθελε | β. πιθανολογική οριστική |
| 3. Θα κουράστηκε, αφού δουλεύει όλη  μέρα. | γ. ευχετική οριστική |
| 4. Μην απελπίζεσαι, όλα θ” αλλάξουν. | δ. προστακτική έντονης ενέργειας |
| 5. Ας κάνει ό,τι νομίζει | ε. παραχωρητική υποτακτική |

# γ. Να βρείτε την έγκλιση των ρημάτων στις παρακάτω προτάσεις:

1. Ο Θεός να σε έχει καλά.
2. Ο στρατιώτης έκλαιγε σαν μικρό παιδί.
3. Φύγε γρήγορα πριν γυρίσουν .
4. Ας προχωρήσουμε πιο γρήγορα.
5. Πιστεύω πάντα στην αξία των ικανών.
6. Διάβασε το μάθημά σου και πήγαινε για ύπνο.
7. Να κάνεις το καλό και να μην το λες .

# δ. Να γράψετε μέσα στην παρένθεση σε ποια έγκλιση βρίσκονται τα ρήματα των παρακάτω προτάσεων:

1. Μακάρι να πήγαινα κι εγώ εκδρομή μαζί τους.
2. Ίσως να συναντήσω τη Μαρία σήμερα.
3. Φρόντιζε πάντα την εμφάνισή του.
4. Δοκίμασε αυτό το κρασί!
5. Να σας έχει ο Θεός καλά.
6. Μην τσακώνεστε όλη την ώρα.

# ε. Να τροποποιήσετε τις προτάσεις που ακολουθούν, ώστε να δηλώνουν το ζητούμενο της παρένθεσης :

|  |  |
| --- | --- |
| ΠΡΟΤΑΣΗ | ΤΡΟΠΟΠΟΙΗΣΗ |
| 1.Αναζήτησαν μια καλύτερη ζωή (προτροπή) | **Ας αναζητήσουν μια καλύτερη ζωή** |
| 2. Βγήκατε και δεν μιλήσατε ( προσταγή) |  |
| 3.Έγινε καλά ( ευχή) |  |
| 4.Υποχώρησα στην επιθυμία της (παραχώρηση) |  |
| 5.Κλείσε το παράθυρο ! (παράκληση) |  |
| 6.Θα πας αδιάβαστος στο διαγώνισμα (απορία) |  |
| 7.Σε ξαναβρήκα μπροστά μου (απαγόρευση) |  |